หนูเหมือนโดนตัวอะไรกัดที่คอและคางค่ะมีอาการคันมากๆยิ่งเกายิ่งบวมเปนตุ่มใหญ่ขึ้นมาแต่ไม่มีหัวบีบออกก้อมีแต่น้ำใส่ๆออกมาแล้วหนูก้อเอาผงวิเศษใส่ค่ะมันก้อหายคันแห้งหายแต่พอได้2/3วันก้อมีอาการคันขึ้นมาอีกค่ะคันมากเกาบวมใหญ่กว่าเดิมค่ะจะทำยังไงดีค่ะ
สวัสดีค่ะ อาการคันตามตัว มีตุ่มใหญ่ๆและมีน้ำใสๆตามตัวนั้น อาจจะเกิดจาก ตุ่มจากการถูกแมลงกัด ซึ่งแมลงบางชนิดเช่นแมลงก้นกระดก อาจมีพิษในน้ำลาย ทำให้เกิดการอักเสบที่ผิวหนัง เกิดเป็นตุ่มน้ำใสได้เช่นกัน สาเหตุอื่นๆเช่น ผื่นภูมิแพ้ชนิดเฉียบพลัน อาจคันได้มาก เป็นตุ่มน้ำใส ผื่นแพ้สัมผัสสารที่แพ้ ผื่นลมพิษแต่มักเป็นรอยนูนแดง ไม่มีน้ำข้างใน เป็นต้นเบื้องต้นไม่ควรไปแกะเกาหรือบีบ หรือเอาผงวิเศษไปทาเอง เพราะอาจทำให้เกิดการติดเชื้อแบคทีเรียซ้ำซ้อนขึ้นมาได้ ซึ่งจะทำให้แผลหายช้ายิ่งขึ้นไปอีก หากคันมาก สามารถรับประทานยาแก้คันเพื่อลดอาการได้ หลีกเลี่ยงการโดนแมลงกัดซ้ำควรไปพบแพทย์หากเป็นตุ่ม บวม คัน แดงมาก หรือมีน้ำใสๆหรือน้ำคล้ายหนองในแผล เพราะอาจบ่งบอกถึงการติดเชื้อที่แผล ที่ควรได้รับการทำแผลหรือยาฆ่าเชื้อภายใต้การดูแลของแพทย์ต่อไป